Ντόναλντ Β΄ της Σκωτίας

Ο Ντόναλντ Β΄ της Σκωτίας ή Ντόναλντ ο Παράφρονας (Σύγχρονα Γαελικά : Domhnall mac Choiseim, πέθανε το 900) βασιλιάς της Σκωτίας (889 - 900) ήταν γιος του Κωνσταντίνου Α΄ της Σκωτίας, διαδέχθηκε τον Γκίρικ σε αβέβαιη ημερομηνία που οι ιστορικοί την τοποθετούν γύρω στο 889.

Τα Χρονικά των βασιλέων της Άλμπα γράφουν :

"Ο Ντόναλντ γιος του Κωνσταντίνου κυβέρνησε το βασίλειο 11 χρόνια, την ίδια περίοδο οι Σκανδιναβοί λεηλάτησαν την Σκωτία, νίκησε τους Βίκινγκ σε μια μάχη αλλά δολοφονήθηκε στο Όπιντουμ Φόδερ από τους Ζεντίλ".

Έχει ειπωθεί ότι η επίθεση στο Ντουνοτάρ έγινε από ομάδα πειρατών που συσχετίζονταν σύμφωνα με τον Σνόρρι Στούρλουσον με την λεηλασία της Σκωτίας από τον Χάραλντ Χορφάγκρε. Η Προφητεία του Μπερχάν τοποθετεί τον θάνατο του Ντόναλντ Β΄ στο Ντουνοτάρ αλλά φαίνεται να συνδέεται περισσότερο με τους Γαλάτες παρά με τους Σκανδιναβούς, σύμφωνα με άλλες πηγές πέθανε στην Φορ. Ο θάνατος του Ντόναλντ Β΄ χρονολογείται σύμφωνα με τα Χρονικά του Ούλστερ και το Σκωτσέζικο Χρονικό γύρω στο 900 και κατονομαζεται βασιλιάς της Άλμπα, πέθανε νέος και βίαια όπως ο πατέρας του, τάφηκε στην Ίονα. 
Η αλλαγή του τίτλου του βασιλιά των Πηκτών σε βασιλιά της Άλμπα ήταν το ενδιάμεσο βήμα πριν την καθιέρωση του τίτλου του βασιλιά της Σκωτίας αλλά οι ιστορικοί διαφωνούν για το πότε έγινε και δεν είναι γενικά αποδεκτό ότι έγινε με τον Ντόναλντ. Οι περισσότεροι ιστορικοί συμφωνούν ότι οι βασιλείς που πραγματοποίησαν την αλλαγή ήταν ο Κωνσταντίνος Β΄ της Σκωτίας ή ο Γκίρικ.

Τα Χρονικά των βασιλέων της Άλμπα γράφουν ότι τον Ντόναλντ διαδέχθηκε ο ξάδελφος του Κωνσταντίνος Β΄ της Σκωτίας, ο γιος του Μάλκολμ Α΄ της Σκωτίας θα διαδεχθεί στον θρόνο τον Κωνσταντίνο Β΄. Η Προφητεία του Μπερχάν υποδεικνύει κάποιον άλλο βασιλιά που κυβέρνησε ανάμεσα στον Ντόναλντ Β΄ και στον Κωνσταντίνο Β΄ με την φράση "για μισή μέρα θα αναλάβει την εξουσία". Το Σκωτσέζικο χρονικό δίνει πληροφορίες για τον θάνατο του "Ίντ, βασιλιά των Πικτών" σε μάχη εναντίον των Ουί Αιμάρ (904) αλλά ήταν λάθος, οι πληροφορίες αφορούν τον Ίντγουλφ, βασιλιά της Βερνικίας που καταγράφεται ο θάνατος του από τα Ιρλανδικά χρονικά το 2013.

Παραπομπές

Πηγές

Anderson, Alan Orr, Early Sources of Scottish History A.D 500–1286, volume 1. Reprinted with corrections. Stamford: Paul Watkins, 1990.
Anderson, Marjorie Ogilvie, Kings and Kingship in Early Scotland. Edinburgh: Scottish Academic Press, revised edition 1980. 
Broun, Dauvit, "National identity: 1: early medieval and the formation of Alba" in Michael Lynch (ed.) The Oxford Companion to Scottish History. Oxford UP, Oxford, 2001. 
Duncan, A. A. M., The Kingship of the Scots 842–1292: Succession and Independence., Edinburgh: Edinburgh University Press, 2002. 
Kelly, Fergus (1988). A Guide to Early Irish Law. Early Irish Law Series 3. Dublin: DIAS. 
Smyth, Alfred P., Warlords and Holy Men: Scotland AD 80-1000. Reprinted, Edinburgh: Edinburgh UP, 1998. 
Sturluson, Snorri, Heimskringla: History of the Kings of Norway, tr. Lee M. Hollander. Reprinted University of Texas Press, Austin, 1992. 
Woolf, Alex, "Constantine II" in Michael Lynch (ed.) op. cit.

Εξωτερικοί σύνδεσμοι

Τα Χρονικά των βασιλέων της Άλμπα

Βασιλείς της Σκωτίας
Οίκος των Αλπινιδών